Kontoret til =Oslo / Stiftelsen Erlik i Skippergata i Oslo.
***=Oslo*** (også kjent som ***Erlik Oslo***) er Norges første gatemagasin. Magasinet kommer ut månedlig og er et talerør for sosialt utstøtte, fattige, personer med rusmiddelavhengighet og andre vanskeligstilte. Lansering var 28. juni 2005. Utgiver er Stiftelsen Erlik.

Formålet er at vanskeligstilte skal selge magasinet, og at halvparten av utsalgsprisen beholdes av selgeren. Et eventuelt driftsoverskudd skal ifølge vedtektene komme selgerne til gode. I glansdagene omsatte magasinet for om lag 15 millioner i året, men med sviktende salg er dette betydelig redusert. Etter mange gode driftsår har stiftelsen likevel en solid egenkapital på nær 9 millioner.

Helt fra oppstarten i 2005 var magasinet en salgsuksess. Det gode salget fortsatte gjennom utvidelse, journalistiske skup, mediesynlighet og høy kvalitet. I rekordåret 2012 solgte stiftelsen 38 000 magasiner per måned. 2013 var også et godt år, men salget falt kraftig i 2014 og er de siste par årene mer enn halvert. Stiftelsen har derfor doblet utsalgsprisen.

Magasinet har over 1 200 registrerte selgere, og ti ansatte fordelt på distribusjon, redaksjon og administrasjon. Ansvarlig redaktør er Lars Aarønæs, som overtok etter Vibeke Omberg og Anlov P. Mathiesen.

*=Oslo* holder til i Skippergata 14.

Historie
--------

*=Oslo* ble startet opp av Per Kristian Lomsdalen, Stian Olderkjær, Vibeke Omberg Glendarren Stewart og Anlov P. Mathiesen  i 2005 etter modell av lignende magasiner i andre land, spesielt The Big Issue i Storbritannia. Ansvarlig redaktør og daglig leder fra starten og fram til oktober 2006 var Vibeke Omberg, som da ble suspendert av styret, men ble gjeninnsatt som redaktør etter en rettssak om hennes oppsigelse, før partene ble enige om et forlik i oktober 2007 som innebar at hun gikk av.

Anlov P. Mathiesen var med å starte magasinet og ledet stiftelsen som redaktør og daglig leder fra 2006 til 2014. Han sto bak utvidelse til hele Østlandet og en rekke relativt store journalistiske skup. Som talsperson bidro han til å styrke rusmiddelavhengiges og vanskeligstiltes stemme, og løftet magasinet opp på et nasjonalt plan. Mathiesen ble kåret til Årets redaktør i 2012, Årets Ladejarl 2013 og nominert til Årets meningsbærer 2012 og Årets Navn (Aftenposten) 2013. Etter en intern strid og uenighet med styret om videre strategi og benyttelse av overskudd gikk han av i mars 2014. 

Forretningsmodellen bygger på et konsept utviklet i USA og England i slutten av 1980-årene. Etter =Oslos umiddelbare suksess, ble gatemagasiner startet over hele landet. I dag er det magasiner i de fleste store byer:

* gatemagaZinet (Fredrikstad)
* Megafon (Bergen)
* Virkelig Tromsø (Tromsø)
* Sorgenfri (Trondheim)
* Klar (Kristiansand)
* Asfalt (Rogaland)
* Grip Dagen (Asker og Bærum)
* Ekko (Bodø)

=Oslo utvidet til Fredrikstad i juni 2009, Drammen og Buskerud juni 2011 og Vestfold i september 2011. Senere ble disse utgavene slått sammen under navnet =Norge. I 2012 fikk Fredrikstad sitt eget magasin kalt gatemagazinet, startet av den tidligere redaktøren for =Fredrikstad, Mona Eieland.

### Ansvarlige redaktører

* 2005–2006: Vibeke Omberg
* 2006–2014: Anlov P. Mathiesen
* 2014–2019: Lars Aarønæs
* 2019–: Erlend Paxal

### Månedlige salgstall

**Trenger oppdatering:** Denne artikkelen eller seksjonen er ikke oppdatert med ny utvikling eller ny informasjon. Du kan hjelpe Wikipedia med å oppdatere den.
Magasinet var en salgsuksess fra oppstarten, og fortsatte den gode utviklingen gjennom utvidelse, journalistiske skup og høy kvalitet. Utviklingen toppet seg med rekordåret 2012. Salget holdet seg meget godt også gjennom 2013, men falt kraftig og er godt og vel enn halvert de siste par årene.

* 2005: 30 000
* 2006: 32 000
* 2007: 28 000
* 2008: 24 000
* 2009: 25 000
* 2010: 24 000
* 2011: 30 000
* 2012: 38 000
* 2013: 30 000
* 2014: 16 000
* 2015: 15 000
* 2016: 15 000
* 2017: 13 000

Referanser
----------

1. 1 2 3  Kjersti Eriksen (4. mars 2005). «Nytt blad skal gi tiggere verdighet». Osloby. Arkivert fra originalen 18. oktober 2014. Besøkt 14. oktober 2014.
2. 1 2 3 4  Kine Therese Falch-Lillevold (2007). «Å reise seg fra asfalten». Tidsskrift for psykisk helsearbeid. [*død lenke*]
3. 1 2 3 4  Maria Engvik (august 2007). «En studie av foreningen Erlik og gatemagasinet =Oslo» (PDF). Universitetet i Oslo.
4. ↑  André Clark Utvik (11. november 2006). «Sparket fra gata». Nettavisen.

Eksterne lenker
---------------

* Offisielt nettsted Rediger på Wikidata
* =Oslo på Twitter Rediger på Wikidata

* (no) =Oslo på Facebook Rediger på Wikidata

* (no) =Oslo på Instagram Rediger på Wikidata

* =Oslo på YouTube Rediger på Wikidata
* Aftenposten: «Nytt blad skal gi tiggere verdighet»
* VG Nett: «Bladet har forandra livet mitt»
* Aftenposten: «Vibeke Omberg årets Oslo-borger»
* NRK: «=Oslo blir månedsmagasin»
* ABC Nyheter: «Kronprins Haakon intervjuet i =Oslo»
* TV2: «Kong Harald pryder årets julebok»
* NRK: «=Oslo-prisen til kronprinsparet»
* NRK: «Åpenhjertig Erik 'Myggen' Mykland i =Oslo»
* BA: «=Oslo hindrer gatekrim» Arkivert 16. oktober 2014 hos Wayback Machine.
* TV2: «Dalai Lama intervjuet i gatemagasin»
* Journalisten: «=Oslo-sjef kåret til Årets redaktør»
* INSP: «Anlov Mathiesen: street paper success and future challenges»
* Aftenposten: «Internasjonalt prisdryss» Arkivert 20. oktober 2014 hos Wayback Machine.
* TV2: «=Oslo skifter navn»
* Aftenposten: «Anlov P. Mathiesen nominert til Årets Oslo-borger» Arkivert 20. oktober 2014 hos Wayback Machine.


|  |  |
| --- | --- |
| Oppslagsverk/autoritetsdata | Store norske leksikon **·** Oslo Byleksikon
 |